laion/Wikipedia-Exotic huggingface dataset:
নর্থ বেঙ্গল পেপার মিলস

নর্থ বেঙ্গল পেপার মিল পাবনার পাকশিতে অবস্থিত বাংলদেশের অন্যতম একটি কাগজ কল। পাকিস্তানি ইন্ডাস্ট্রিয়াল ডেভেলপমেন্ট কর্পোরেশন ১৯৬৪ সালের এপ্রিল মাসে প্রকল্প পরিকল্পনা অনুমোদন করেন। এ সময় প্রথম প্রজেক্ট ইনচার্জ হিসাবে এম ওয়াজির ইমাম দায়িত্ব গ্রহণ করেন। ১৯৬৫-৬৬ সালে ১শ’ ৩৩ দশমিক ৭১ একর জমি অধিগ্রহণ করা হয়। ২৫ ফেব্রুয়ারি ১৯৬৬ সালে পাকিস্তান সরকার ও দাতাদের মধ্যে চুক্তি স্বাক্ষরিত হয়। ৩ মার্চ ১৯৬৭ সালে মিলের নির্মাণ কাজ শুরু হয়। নির্মাণ কাজ শেষ হয় ১৯৭০ সালের জুন মাসে। দাতা দেশ জার্মানি, ইতালি, ফ্রান্স আর্থিক সহায়তা দেয়। মূলত দেশের বিভিন্ন চিনিকল থেকে প্রাপ্ত আখের ছোবড়া (ব্যাগাস)-এর ওপরে ভিত্তি করেই মিলটি স্থাপিত হয়। এ আখের ছোবড়া (ব্যাগাস) পাকশী নর্থ বেঙ্গল পেপার মিলের মূল কাঁচামাল। এছাড়া সিলেট পাল্প, বেদেশী পাল্প, পাটকাঠী, গমের নাড়া, কাঁচামাল হিসাবে ব্যবহৃত হয়। চিনিকলগুলো চিনি উৎপাদনের জন্য আখ মাড়াইয়ের পর উদ্বৃত্ত আখের ছোবড়া (ব্যাগাস) সড়ক ও রেলপথে মিলে আনা হতো। নর্থ বেঙ্গল পেপার মিল কাগজ সভ্যতার ইতিহাসে অত্যাধুনিক মিল হিসাবে পরিচিতি পেয়েছিল। এই মিলের কাগজ উৎপাদন প্রক্রিয়া উন্নত ব্যাগাস ডাইজেস্টার পাল্প মিলওয়াশিং, স্কিনিং, রিচিং, রিফাইনিং, ওয়েবারজেশন, ডায়িং, ক্যালেন্ডারিং, রিউইনজিং, ফিনিশিং। দৈনিক ৬০ মেট্রিকটন (৬৫ জিএসএস) ভিত্তিতে বার্ষিক ১৫ হাজার মেট্রিকটন প্রডাক্ট মিক্সড ভিত্তিতে সাদা ছাপা বাদামি, মেনিফোল্ড, ব্লু ম্যাচ ইত্যাদি কাগজের উৎপাদন শুরু হয় ২৫ জুলাই ১৯৭০ সালে। ১৯৭০-৭১ সালে পরীক্ষামূলকভাবে প্রথমে ২ হাজার ৬শ’ ৫৭ মেট্রিকটন কাগজ উৎপাদিত হয়। কিন্তু মার্চ ১৯৭১ থেকে জুন ১৯৭৩ পর্যন্ত মুক্তিযুদ্ধ এবং তৎপরবর্তী মেরামতের জন্য মিলটি বন্ধ থাকে। এরপর ১৯৭৫ সালের মার্চ মাস থেকে ১৩১ জন কর্মকর্তা এবং ১১৩৮ শ্রমিক-কর্মচারী নিয়ে নর্থবেঙ্গল পেপার মিল বাণিজ্যিকভাবে উৎপাদন শুরু করে।
ভিক্টর বন্দ্যোপাধ্যায়

ভিক্টর বন্দ্যোপাধ্যায় বা ভিক্টর বানার্জি একজন ভারতীয় অভিনেতা যিনি একাধারে ইংরেজি ভাষা, হিন্দি ভাষা, বাংলা ভাষা এবং অসমীয়া ভাষায় অভিনয় করেছেন। তিনি বিশিষ্ট পরিচালক যেমনঃ রোমান পোলান্‌স্কি, জেমস আইভরি, স্যার ডেভিড লিন, জেরি লন্ডন, রোনাল্ড নিয়েম , সত্যজিৎ রায়, মৃণাল সেন, শ্যাম বেনেগাল এবং রাম গোপাল বর্মা, এদের সঙ্গে কাজ করেছেন। ভিক্টর বাঙ্গালী হিন্দু জমিদার পরিবারে জন্মগ্রহণ করেন, যে পরিবার উত্তরপাড়ার রাজা এবং চাঁচলের (মালদা জেলা) রাজা বাহাদুরের বংশধর। তিনি শিলং থেকে স্কুল পাশ করেন। পরে সেন্ট জেভিয়ার্স কলেজ, কলকাতা থেকে স্নাতক ডিগ্রী লাভ করেন এবং যাদবপুর বিশ্ববিদ্যালয় থেকে সাহিত্যে স্নাতকোত্তর ডিগ্রী লাভ করেন। পরবর্তীতে তিনি ডাবলিনের ট্রিনিটি কলেজ থেকে বৃত্তি লাভ করেন। সেখানে তিনি গীতিনাট্যে যুক্ত হন। ১৯৮৪ সালে তিনি ডেভিড লিনের এ প্যাসেজ টু ইন্ডিয়া চলচ্চিত্রে ডঃ আজিজ আহমেদের চরিত্রে অভিনয় করেন এবং তাতে পশ্চিমাদের দৃষ্টি আকর্ষণ করেন। এই চরিত্রের জন্য ১৯৮৬ সালে তিনি ব্রিটিশ একাডেমী অব টেলিভিশন এবং ফিল্ম আর্টস পুরস্কারের জন্য মনোনীত হন। যদিও তিনি সাম্প্রতিক বছরগুলোতে বলিউড-এ যুক্ত, তারপরেও তিনি পশ্চিমবঙ্গের সিনেমার সঙ্গে জড়িত। তিনি মঝে মধ্যে ব্রিটিশ চলচ্চিত্রে অতিথি চরিত্রে অভিনয় করেন। ২০২২ - ভারত সরকারের তৃতীয় সেরা বেসামরিক পুরস্কার পদ্মভূষণ। ওয়েস্ট বেঙ্গল ফিল্ম জার্নালিস্টস অ্যাসোসিয়েশন ২১ মার্চ সত্যজিৎ রায়ের বিশপ লেফ্রয় রোডের বাড়িতে প্রদান করে - সত্যজিৎ রায়ের নামাঙ্কিত জীবনকৃতি সম্মান। দুই পৃথিবী (১৯৭০) (পরি. পীযুষ বসু) শতরঞ্জ কি খিলাড়ি (১৯৭৭) (English Title: The Chess Players) (পরি. সত্যজিৎ রায়) Hullabaloo Over Georgie and Bonnie's Pictures (১৯৭৮) (পরি. জেমস আইভরি) পিকু (চলচ্চিত্র) (১৯৮১) (পরি. সত্যজিৎ রায়) কাল্ল্যুগ (১৯৮১) (পরি. শ্যাম বেনেগাল) জইপুর জংশন (১৯৮২) আরোহণ (১৯৮২) দুসরী দুলহান (১৯৮৩) প্রতিদান (1983) ঘরে বাইরে (১৯৮৪) (English Title: The Home and the World) (পরি. সত্যজিৎ রায়) এ প্যাসেজ টও ইন্ডিয়া (১৯৮৪) (পরি. ডেভিড লিন) Foreign Body (১৯৮৬) (পরি. রোনাল্ড নিয়েম) Dadah Is Death (১৯৮৮) আগুন (১৯৮৮ চলচ্চিত্র) দেবতা (১৯৮৯) আক্রোশ (১৯৮৯) প্রতিকার (১৯৮৯) একান্ত আপন লাঠি (১৯৯৬) (পরি. প্রভাত রায়) মহা পৃথিবী (১৯৯২)(পরি. মৃণাল সেন) Bitter Moon (১৯৯২) (পরি. রোমান পোলান্‌স্কি) True Adventures of Christopher Columbus (১৯৯২) (টিভি সিরিয়াল) অন্তর্ঘাত (২০০২) ভুত (২০০৩) Joggers' Park (২০০৩) Bow Barracks Forever (২০০৪)(পরি. অঞ্জন দত্ত) যন্ত্র (২০০৫) It Was Raining That Night (২০০৫) My Brother…Nikhil (২০০৫) Amavas (২০০৫) Home Delivery (২০০৫) পরিনাম (২০০৫) Ho Sakta Hai (২০০৬) Bradford Riots (২০০৬) (টিভি) The Bong Connection (২০০)(পরি. অঞ্জন দত্ত) Chaurahen (২০০৭) Ta Ra Rum Pum (২০০৭) Apne (২০০৭) Tahaan (২০০৮)(পরি. সন্তোষ শিবান) Sarkar Raj (২০০৮) (পরি. রামগোপাল বর্মা) Gosainbaganer Bhoot (২০১১) (পরি. নিতিশ রায়) মেহেরজান (২০১১) (পরি. রুবায়াত হোসেন) Delhi in a Day (২০১২) (পরি. Prashant Nair) Ekhon Nedekha Nodir Xhipare (২০১২) (অসমীয়া চলচ্চিত্র; পরি. Bidyut Kotoky) Tor Naam (২০১২) গুণ্ডে (২০১৪) Jeeya Jurir Xubax (২০১৪) (অসমীয়া চলচ্চিত্র; পরি. Sanjib Sabhapandit) Blemished Light (২০১৫) (পরি. রাজ অমিত কুমার) "সত্যজিৎ জন্মশতবর্ষে সম্মানিত ভিক্টর , রাখা হল তাঁর বিশেষ অনুরোধও"। সংগ্রহের তারিখ ২০২২-০৩-২১।  Pisharoty, Sangeeta Barooah (১৭ এপ্রিল ২০১৪)। "A struggle still"। The Hindu। Delhi। সংগ্রহের তারিখ ২২ আগস্ট ২০১৪।  ইন্টারনেট মুভি ডেটাবেজে Victor Banerjee (ইংরেজি)
প্রতিদান (চলচ্চিত্র)

প্রতিদান হলো প্রভাত রায় পরিচালিত ১৯৮৩ সালের ভারতীয় বাংলা ভাষার একটি চলচ্চিত্র। এতে মুখ্য ভূমিকায় অভিনয় করেছেন ভিক্টর বন্দ্যোপাধ্যায়, নাসিরুদ্দিন শাহ্, শর্মিলা ঠাকুর, লিলি চক্রবর্তী এবং রঞ্জিত মল্লিক। ভিক্টর বন্দ্যোপাধ্যায় নাসিরুদ্দিন শাহ্ শর্মিলা ঠাকুর লিলি চক্রবর্তী রঞ্জিত মল্লিক তরুণ কুমার রূপক মজুমদার তরুণ মিত্র মনু মুখোপাধ্যায় "Prime Video: Protidan"। www.primevideo.com (ইংরেজি ভাষায়)। সংগ্রহের তারিখ ২০২৩-১২-১৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Ltd, Angel Television Pvt। "KLiKK"। KLiKK (ইংরেজি ভাষায়)। সংগ্রহের তারিখ ২০২৩-১২-১৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Protidan (1983) Cast - Actor, Actress, Director, Producer, Music Director"। Cinestaan। সংগ্রহের তারিখ ২০২৪-০৮-২৩।  FilmiClub। "Pratidan (1983)"। FilmiClub (ইংরেজি ভাষায়)। সংগ্রহের তারিখ ২০২৪-০৮-২৩।  "Protidan on Moviebuff.com"। Moviebuff.com। সংগ্রহের তারিখ ২০২৪-০৮-২৩।  ইন্টারনেট মুভি ডেটাবেজে প্রতিদান (ইংরেজি)
এয়ারটেল ডিজিটাল টিভি

এয়ারটেল ডিজিটাল টিভি ভারতীয় স্যাটেলাইট থেকে সরাসরি প্রচারিত সেবা প্রতিষ্ঠান, যেটি পরিচালনা করে ভারতী এয়ারটেল। এই স্যাটেলাইট সেবা চালু হয় ২০০৮ সালে, যেটি স্যাটেলাইট থেকে ছবি ও শব্দ সরাসরি ভারতের বাসাবাড়ির টেলিভিশন সেটে সম্প্রচার করে। ২০১৪ সালের ২৮ নভেম্বর অনুযায়ী, এর চ্যানেল ও সেবার সংখ্যা ৩৮৩, যার মধ্যে ২৫টি হাই ডেফিনেশন (এইচডি) চ্যানেল আছে। "Mobile Prepaid, Broadband, Postpaid Mobile, DTH Services in India: Airtel"। Bhartiairtel.in। ৩১ জুলাই ২০০৭ তারিখে মূল থেকে আর্কাইভ করা। সংগ্রহের তারিখ ১২ আগস্ট ২০১০।  "Bharti Airtel launches DTH service"। The Financial Express। ৭ অক্টোবর ২০০৮। ৪ ডিসেম্বর ২০১০ তারিখে মূল থেকে আর্কাইভ করা। সংগ্রহের তারিখ ১২ আগস্ট ২০১০।  দাপ্তরিক ওয়েবসাইট
গৌরীপুর সরকারি কলেজ

গৌরীপুর সরকারি কলেজ বৃহত্তর ময়মনসিংহের অন্যতম প্রধান উচ্চমাধ্যমিক ও স্নাতক শিক্ষা প্রদানকারি প্রসিদ্ধ সরকারি শিক্ষাপ্রতিষ্ঠান। অর্ধশত বছর বয়সী গৌরীপুর সরকারি কলেজ ময়মনসিংহের গৌরীপুর উপজেলার পৌর এলাকায় প্রতিষ্ঠিত। সুপ্রশস্ত মনোরম ক্যাম্পাস সমৃদ্ধ এই কলেজে উচ্চমাধ্যমিক, স্নাতক ও ডিগ্রি শ্রেণিতে পাঠদান কার্যক্রম পরিচালিত হয়। প্রতি কার্যদিবসে সকাল ১০ টা থেকে বিকাল ৪ টা পর্যন্ত পাঠদান করা হয়। উচ্চমাধ্যমিক পর্যায়ে বিজ্ঞান, মানবিক, ব্যবসায় শিক্ষা বিভাগে অধ্যয়নের সুযোগ রয়েছে। জাতীয় বিশ্ববিদ্যালয়ের আওতাভুক্ত ডিগ্রি শ্রেণীতে ও স্নাতক শ্রেণীতে ৬টি বিষয়ে অধ্যায়নের সুযোগও রয়েছে। কলেজটিতে বিএনসিসি, রোভার স্কাউট রয়েছে। তাছাড়াও শিক্ষার্থীদের জন্য কমনরুম, ক্যান্টিন, খেলার জন্য মাঠ এবং ছাত্রাবাস রয়েছে। গৌরীপুর সরকারি কলেজ সম্পর্কে ওয়েব্যাক মেশিনে আর্কাইভকৃত ৬ মার্চ ২০১৬ তারিখে গৌরীপুর সরকারি কলেজ ৫০ বছরে পা রাখছে আজ "কলেজ সম্পর্কে"। ৬ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৪ জুলাই ২০১৫।
নাসির জাভেদ

নাসির জাভেদ (জন্ম: ২১ জুন, ১৯৬৬) পাঞ্জাবের লাহোরে জন্মগ্রহণকারী ও পাকিস্তানি বংশোদ্ভূত মার্কিন ক্রিকেটার। মার্কিন যুক্তরাষ্ট্রের ক্রিকেট দলের অন্যতম সদস্য তিনি। দলে তিনি মূলতঃ বোলার হিসেবে দায়িত্ব পালন করেছেন। ডানহাতে ব্যাটিংয়ের পাশাপাশি লেগ ব্রেক গুগলি বলে পারদর্শীতা দেখিয়েছেন। ১৯৮৪-৮৫ মৌসুমে লাহোর সিটি’র পক্ষে প্রথম-শ্রেণীর ক্রিকেটে অংশগ্রহণের মাধ্যমে খেলোয়াড়ী জীবনের সূত্রপাত ঘটে তার। এরপর ১৯৮৬-৮৭ মৌসুমে সার্ভিস ইন্ডাস্ট্রিজের পক্ষে খেলেন। পরবর্তীতে তিনি মার্কিন যুক্তরাষ্ট্রে অভিবাসিত হন। ১৯৯৮-৯৯ মৌসুমে জামাইকায় রেড স্ট্রিপ বোলে খেলেন। এরপর ২০০১ সালে কানাডা ও ২০০২ সালে আর্জেন্টিনায় অনুষ্ঠিত আইসিসি প্রতিযোগিতায় অংশ নেন। এছাড়াও, ২০০৪ সালে আইসিসি ছয়-জাতি চ্যালেঞ্জ প্রতিযোগিতায় খেলেন ও শিরোপা লাভে দলকে সহায়তা করেন। এরফলে মার্কিন দল ইংল্যান্ডে অনুষ্ঠিত ২০০৪ সালের আইসিসি চ্যাম্পিয়ন্স ট্রফিতে খেলার সুযোগ লাভ করে। মার্কিন দলের পক্ষে দ্বিতীয়বারের মতো একদিনের আন্তর্জাতিকে অংশ নেন। কিন্তু রোজ বোলে অনুষ্ঠিত খেলায় অস্ট্রেলিয়ার কাছে তার দল বিরাট ব্যবধানে পরাভূত হয়। এরপর ২০০৫ সালের আইসিসি ট্রফিতেও মার্কিন দলের পক্ষে খেলেন। Teams Nasir Javed played for One-Day International Matches played by Nasir Javed[স্থায়ীভাবে অকার্যকর সংযোগ] মার্কিন যুক্তরাষ্ট্র জাতীয় ক্রিকেট দল Cricinfo page on Nasir Javed CricketArchive page on Nasir Javed
বেঞ্জামিন নেতানিয়াহু

বেঞ্জামিন "বিবি" নেতানিয়াহু (হিব্রু:בנימין "ביבי" נתניהו; জন্ম ২১ অক্টোবর ১৯৪৯) হলেন ইসরাইলের বর্তমান প্রধানমন্ত্রী। তিনি এছাড়াও বর্তমানে বেইথ নেসেট সদস্য হিসেবে এবং একটি লিকুড পার্টির সভাপতি হিসেবে কাজ নিয়োজিত রয়েছেন। তেল আভিভ এর ধর্মনিরপেক্ষ ইহুদি পরিবারে জন্ম নেওয়া নেতানিয়াহু রাষ্ট্র প্রতিষ্ঠার পর প্রথম ইসরায়েলি ও ইসরায়েল ইতিহাসের সবথেকে দীর্ঘকালীন প্রধানমন্ত্রী ছিলেন। International Terrorism: Challenge and Response। Transaction Publishers। ১৯৮১। আইএসবিএন 978-0878558940।  Terrorism: How the West Can Win। Avon। ১৯৮৭। আইএসবিএন 978-0380703210।  Fighting Terrorism: How Democracies Can Defeat Domestic and International Terrorism। Farrar, Straus and Giroux। ১৯৯৫। আইএসবিএন 978-0374154929।  A Durable Peace: Israel and Its Place Among the Nations। Grand Central Publishing। ১৯৯৯ [1993]। আইএসবিএন 978-0446523066।  The Enduring Influence of Benjamin Netanyahu's Father ওয়েব্যাক মেশিনে আর্কাইভকৃত ২৪ ফেব্রুয়ারি ২০২১ তারিখে Judy Dempsey, 3 May 2012, Carnegie Endowment for International Peace David Remnick (২৩ জানুয়ারি ২০১৩)। "Bibi's Blues"। The New Yorker।  ইসরাইলের রাজনীতিবিদদের তালিকা প্রবেশদ্বার:  রাজনীতি জীবনী উইকিমিডিয়া কমন্সে বেঞ্জামিন নেতানিয়াহু সংক্রান্ত মিডিয়া রয়েছে। উইকিউক্তিতে বেঞ্জামিন নেতানিয়াহু সম্পর্কিত উক্তির সংকলন রয়েছে। উইকিসংবাদে বেঞ্জামিন নেতানিয়াহু সম্পর্কিত সংবাদ রয়েছে। দাপ্তরিক ওয়েবসাইট Benjamin Netanyahu at the Israel Prime Minister's Office উপস্থিতি - সি-স্প্যানে ইন্টারনেট মুভি ডেটাবেজে বেঞ্জামিন নেতানিয়াহু (ইংরেজি) Benjamin Netanyahu collected news and commentary at The Jerusalem Post "বেঞ্জামিন নেতানিয়াহু সংগৃহীত খবর এবং ভাষ্য"। দ্য নিউ ইয়র্ক টাইমস (ইংরেজি ভাষায়)। উদ্ধৃতি টেমপ্লেট ইংরেজি প্যারামিটার ব্যবহার করেছে (link) কার্লিতে বেঞ্জামিন নেতানিয়াহু (ইংরেজি)
বাটু গুহাসমূহ

বাটু গুহাসমূহ (ইংরেজি: Batu Caves, তামিল: பத்து மலை, চীনা: 黑風洞) মালয়েশিয়ার কুয়ালালামপুর থেকে প্রায় ১৩ কিলোমিটার (৮ মাইল) উত্তরে অবস্থিত একটি চুনাপাথরের পাহাড় যা গোম্বাক জেলার পুরাতন গুহা মন্দির যেখানে পর্যাক্রমকি গুহা রয়েছে। এই পার্বত্য থেকে প্রবাহিত সাংগাই বাটু নদী থেকে এর নাম নেয়া হয়েছে বলে ধারণা করা হয়, এছাড়াও বাটু গুহা কাছাকাছি গ্রামের নাম। ভারতের বাইরে পরিচিত হিন্দু মন্দিরগুলোর মধ্যে এটি একটি যা শ্বর মুরুগানের প্রতি নিবেদিত। বাটু কেভসের বয়স আনুমানিক ৪০ কোটি বছর। দক্ষিণ ভারতীয় ব্যবসায়ী কে.থাম্বুস্বামী পিল্লাই এই মন্দিরের প্রতিষ্ঠাতা। বাটু কেভসের মূল আকরসন গুহা। ভূমি থেকে ১০০ মিটার উচ্চতায় গুহাগুলো অবস্থিত। তিনটি বৃহদাকারের এবং বেশ কয়েকটি ক্ষুদ্রাকারের গুহা রয়েছে। সবচেয়ে বড়োটির নাম মন্দির গুহা। এর রয়েছে ১০০ মিটার উঁচু সিলিং। পূণ্যার্থীদের সে মন্দিরে পৌঁছাতে ২৭২টি সিড়ি বেয়ে উঠতে হয়। "বাটু কেভস"। ৮ আগস্ট ২০১৫ তারিখে মূল থেকে আর্কাইভ করা। সংগ্রহের তারিখ ১৪ জুলাই ২০১৫।  উইকিমিডিয়া কমন্সে বাটু গুহাসমূহ সংক্রান্ত মিডিয়া রয়েছে। Tourism Malaysia - Batu Caves "Batu Caves now on world map for Hindu pilgrims". The Star (Kuala Lumpur). 23 November 2006. Batu Caves Famous Murugan Temple outside India, Hindu Devotional Blog. Murugan.org - Batu Caves How to get to Batu Caves by Train ওয়েব্যাক মেশিনে আর্কাইভকৃত ১৪ সেপ্টেম্বর ২০১৪ তারিখে Batu Caves Thaipusam Official Page Thaipusam at Batu Caves, Malaysia Cave fauna Rock Climbing in Batu Caves Thaipusam at Penang, Malaysia[স্থায়ীভাবে অকার্যকর সংযোগ] Visit Malaysia: Batu Caves, Selangor, Travel Blog
পৃথিবীর ইতিহাস: প্রাচীন যুগ

পৃথিবীর ইতিহাস: প্রাচীন যুগ রুশ লেখক ফিওদর করোভকিন রচিত একটি ইতিহাস গ্রন্থ। রাশিয়ার প্রগতি প্রকাশন থেকে ১৯৮১ সালে এটি সর্বপ্রথম রুশ ভাষায় গ্রন্থাকারে প্রকাশিত হয়। পরবর্তীতে ১৯৮৩ সালে বাংলায় এবং ১৯৮৫ সালে ইংরেজি ভাষায় এর অনুবাদ প্রকাশিত হয়। "History of the Ancient World"। betterworldbooks.com (ইংরেজি ভাষায়)। betterworldbooks। ২৬ নভেম্বর ২০১৫ তারিখে মূল থেকে আর্কাইভ করা। সংগ্রহের তারিখ জুলাই ১৫, ২০১৫।  ফিওদর করোভকিন। "History of the Ancient World"। books.google.com (ইংরেজি ভাষায়)। গুগল বুকস। সংগ্রহের তারিখ জুলাই ১৪, ২০১৫।  গুগল বইয়ে পৃথিবীর ইতিহাস: প্রাচীন যুগ গুডরিড্‌সে পৃথিবীর ইতিহাস: প্রাচীন যুগ
বাংলাদেশের চিনি কলগুলোর তালিকা

এটি বাংলাদেশের চিনি কলগুলোর তালিকা; যেখানে বাংলাদেশের সকল চিনি উৎপাদনকারী এবং পরিশোধনকারী প্রতিষ্ঠানগুলোর সংক্ষিপ্ত বিবরণ দেয়া হয়েছে। ২০২২ সালে দেশের তিনটি চিনি কল বিদেশি প্রতিষ্ঠানকে তুলে দেওয়ার আলোচনা হচ্ছিল। লোকসানী সরকারি প্রতিষ্ঠানসমূহ প্রাইভেটাইজেশন-এর আওতায় ২ টি সরকারি চিনি কল 'বেসরকারি-ব্যবস্থাপনা'য় হস্তান্তর করা হয়েছে; এগুলো হলো: চিনি উৎপাদনকারী প্রতিষ্ঠান ব্যতীতও বাংলাদেশে ৭ টি চিনি পরিশোধনকারী প্রতিষ্ঠান রয়েছে, যারা বিদেশ থেকে অপরিশোধিত চিনি (র' সুগার)আমদানী করে তা পরিশোধনের মাধ্যমে বাজারজাত করে থাকে; তবে এদের মধ্যে, দেশবন্ধু চিনি কল লিমিটেড চিনি পরিশোধনের মাধ্যমে বাজারজাত করার পাশাপাশি চিনি উৎপাদনও করে থাকে। চিনি পরিশোধন করে বাজারজাতকারী অবশিষ্ট প্রতিষ্ঠানগুলো হলো: বাংলাদেশের শিল্প; বাংলাদেশের চিনি শিল্প; বাংলাদেশ চিনি ও খাদ্য শিল্প করপোরেশন। "বেসরকারি খাতে যাচ্ছে রাষ্ট্রীয় চিনিকল"। The Business Standard। ২০২২-০৪-২০। সংগ্রহের তারিখ ২০২২-০৭-২৪।  "রফতানি অথবা ভর্তুকি নইলে উৎপাদন বন্ধ!"। দৈনিক ডেসটিনি। ৫ মার্চ ২০১৬ তারিখে মূল থেকে আর্কাইভ করা। সংগ্রহের তারিখ : ১৭ জুলাই ২০১৫।  এখানে তারিখের মান পরীক্ষা করুন: |সংগ্রহের-তারিখ= (সাহায্য) বাংলাদেশের চিনি কলগুলোর নাম ও যোগাযোগের ঠিকানা।
কুষ্টিয়া চিনি কল লিমিটেড

কুষ্টিয়া চিনি কল লিমিটেড বাংলাদেশের কুষ্টিয়া জেলায় অবস্থিত একটি ভারী শিল্প প্রতিষ্ঠান। এটি বাংলাদেশের অন্যতম প্রধান একটি চিনি কল। লোকসানের কারণে ২০২০-২০২১ অর্থ বছরে চিনি কলটি বন্ধ ঘোষণা করা হয়। বাংলাদেশের দক্ষিণ-পশ্চিমাঞ্চলের খুলনা বিভাগের কুষ্টিয়া জেলার জগতি নামক স্থানে এই শিল্প কমপ্লেক্সটি অবস্থিত; যা মূল কুষ্টিয়া শহর হতে ৮ কি: মি: দূরে। ১৯৬১ সালে এই শিল্প প্রতিষ্ঠানটির নির্মাণ কাজ শুরু হয়ে ১৯৬৫ সালে সমাপ্ত হয় এবং ১৯৬৫-৬৬ সাল থেকে এটি চিনি উৎপাদন শুরু করে। স্বাধীনতা লাভের পর, ১৯৭২ সালে বাংলাদেশ সরকার এই প্রতিষ্ঠানটিকে রাষ্ট্রায়ত্ত্ব প্রতিষ্ঠান হিসেবে ঘোষণা করে। এই বৃহদায়তন শিল্প-কমপ্লেক্সটি চিনি কারখানা, বাণিজ্যিক খামার ও জৈব সারকারখানা এবং অফিস ও আবাসন ভবনের সমন্বয়ে গঠিত। এখানে চিনি মজুদ করে রাখার জন্য প্রতিটি ৬৫০০ মেট্রিক টন ধারণ ক্ষমতার দুটি গুদাম ঘর রয়েছে। এই মিলের দৈনিক আখ মাড়াই করার ক্ষমতা ১৫২৪ মেট্রিক টন এবং উৎপাদনের ক্ষমতা ১৫০০০ মেট্রিক টন। চিনি চিটাগুড়, ব্যাগাস প্রেসমাড। বাংলাদেশ চিনি ও খাদ্য শিল্প করপোরেশন বাংলাদেশের চিনি কলগুলোর তালিকা "কুষ্টিয়া সুগার মিলস্ লি"। ৯ জুলাই ২০১৫ তারিখে মূল থেকে আর্কাইভ করা। সংগ্রহের তারিখ ১৫ জুলাই ২০১৫।  কুষ্টিয়া চিনি কল লিমিটেড। বিএসএফআইসি-এর গঠন ইতিহাস। "পড়ে রয়েছে ২৮ কোটি টাকা মূল্যমানের চিনি"। ২০১৬-০৩-০৫ তারিখে মূল থেকে আর্কাইভ করা। সংগ্রহের তারিখ ২০১৫-০৭-১৫।  নানা সংকটে কুষ্টিয়া চিনিকল।[স্থায়ীভাবে অকার্যকর সংযোগ] কুষ্টিয়া চিনি কল লিমিটেড - বাংলাদেশ চিনি ও খাদ্য শিল্প করপোরেশন-এর তথ্য বাতায়ন। বাংলাদেশের চিনি কলগুলোর নাম ও যোগাযোগের ঠিকানা।
সেতাবগঞ্জ চিনি কল লিমিটেড

সেতাবগঞ্জ চিনি কল লিমিটেড বাংলাদেশের দিনাজপুর জেলা এর বোচাগঞ্জে অবস্থিত একমাত্র ভারী শিল্প প্রতিষ্ঠান এবং বাংলাদেশের অন্যতম প্রধান একটি চিনি কল। বাংলাদেশের উত্তরাঞ্চলের রংপুর বিভাগের দিনাজপুর জেলার বোচাগঞ্জ উপজেলার সেতাবগঞ্জ পৌরসভায় উত্তরবঙ্গের দ্বিতীয় বৃহত্তম এই চিনি শিল্প কমপ্লেক্সটি অবস্থিত। উপজেলা সদর হতে চিনি কলটি প্রায় ৫০০ মিটার দক্ষিণ-পশ্চিমে অবস্থিত। ১৯৩৩ সালে এই শিল্প প্রতিষ্ঠানটি ব্যক্তিগত উদ্যোক্তাদের অধীনে স্থাপিত হয়; এর অধীনে একটি চিনি কারখানা ও একটি আবাসিক কমপ্লেক্স নির্মিত হয়। স্বাধীনতা লাভের পর, ১৯৭২ সালে বাংলাদেশ সরকার এই প্রতিষ্ঠানটিকে রাষ্ট্রায়াত্ত্ব প্রতিষ্ঠান হিসেবে ঘোষণা করে। সুগরমল আগরওয়াল ও নাগরমল আগরওয়াল নামীয় দুই ভাই ১৯৩৩ সাল থেকে ১৯৭৩ সাল পর্যন্ত সেতাবগঞ্জ চিনি কলটি পরিচালনা করলেও ১৯৭১ সালের স্বাধীনতা যুদ্ধের সময় চিনিকলটির মেশিনপত্র ধ্বংস হওয়ায় ১৯৭৪ সালে মিলটি লে-অফ ঘোষণা করে দেয়; তবে সরকারী ব্যবস্থাপনায় ১৯৮২ সালে মিলটিতে আধুনিক যন্ত্রপাতি স্থাপন করে পুনরায় উৎপাদন শুরু করা হয়। এই বৃহদায়তন শিল্প-কমপ্লেক্সটি চিনি কারখানা, বাণিজ্যিক খামার ও জৈব সারকারখানা এবং অফিস ও আবাসন ভবনের সমন্বয়ে গঠিত। প্রতি বছর মৌসমে প্রায় ১২,০৫০ টন চিনি উৎপাদন করা হয় উক্ত সেতাবগঞ্জ চিনিকল থেকে। আখ উপযোগি জমির পরিমান প্রায় ২৫০০ একর এবং আখ চাষী শ্রমিকদের জনসংখ্যা ৬০০০। চিনি এছাড়াও চিটাগুড়, ব্যাগাস ও প্রেসমাড অন্যতম উপজাত-দ্রব্য।মধু বাংলাদেশ চিনি ও খাদ্য শিল্প করপোরেশন বাংলাদেশের চিনি কলগুলোর তালিকা "সেতাবগঞ্জ চিনিকলে পড়ে আছে ৩ মৌসুমের উৎপাদিত চিনি"। ২০ সেপ্টেম্বর ২০১৪ তারিখে মূল থেকে আর্কাইভ করা। সংগ্রহের তারিখ ১৫ জুলাই ২০১৫।  সেতাবগঞ্জ পৌরসভার ইতিকথা।[স্থায়ীভাবে অকার্যকর সংযোগ] সেতাবগঞ্জ চিনি কল।[স্থায়ীভাবে অকার্যকর সংযোগ] ডুবতে বসেছে রাষ্ট্রায়ত্ত চিনিকলগুলো। বিএসএফআইসি-এর গঠন ইতিহাস। "লোকসান কাটিয়ে ঘুরে দাঁড়ানোর স্বপ্ন দেখছে সেতাবগঞ্জ চিনিকল"। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৫ জুলাই ২০১৫।  সেতাবগঞ্জ চিনি কল লিমিটেড - বাংলাদেশ চিনি ও খাদ্য শিল্প করপোরেশন-এর তথ্য বাতায়ন। সেতাবগঞ্জ চিনি কল লিমিটেড[স্থায়ীভাবে অকার্যকর সংযোগ] - বোচাগঞ্জ উপজেলা-এর তথ্য বাতায়ন। বাংলাদেশের চিনি কলগুলোর নাম ও যোগাযোগের ঠিকানা।
জয়পুরহাট চিনি কল লিমিটেড

জয়পুরহাট চিনি কল লিমিটেড বাংলাদেশের জয়পুরহাট জেলায় অবস্থিত একটি ভারী শিল্প প্রতিষ্ঠান। আয়তনের দিক থেকে এটি বাংলাদেশের সর্ববৃহত্ চিনি কল। বাংলাদেশের উত্তর-পশ্চিমাঞ্চলের রাজশাহী বিভাগের জয়পুরহাট জেলায় এই শিল্প কমপ্লেক্সটি অবস্থিত। ১৯৬০ সালে এই শিল্প প্রতিষ্ঠানটির নির্মাণ কাজ শুরু হয়ে ১৯৬৩ সালে সমাপ্ত হয় এবং ১৯৬২-৬৩ সাল থেকে এখানে চিনি উৎপাদন শুরু হয়। স্বাধীনতা লাভের পর, ১৯৭২ সালে বাংলাদেশ সরকার এই প্রতিষ্ঠানটিকে রাষ্ট্রায়ত্ত্ব প্রতিষ্ঠান হিসেবে ঘোষণা করে। এই বৃহদায়তন শিল্প-কমপ্লেক্সটি চিনি কারখানা, বাণিজ্যিক খামার ও জৈব সারকারখানা এবং অফিস ও আবাসন ভবনের সমন্বয়ে গঠিত। চিনি চিটাগুড়, ব্যাগাস প্রেসমাড। বাংলাদেশ চিনি ও খাদ্য শিল্প করপোরেশন বাংলাদেশের চিনি কলগুলোর তালিকা আখের অভাবে জয়পুরহাট সুগার মিলে মাড়াই বন্ধ। জয়পুরহাট চিনি কল লিমিটেড। বিএসএফআইসি-এর গঠন ইতিহাস। জয়পুরহাট চিনি কল লিমিটেড - বাংলাদেশ চিনি ও খাদ্য শিল্প করপোরেশন-এর তথ্য বাতায়ন। জয়পুরহাট চিনি কল ওয়েব্যাক মেশিনে আর্কাইভকৃত ২৬ আগস্ট ২০১৫ তারিখে - জাতীয় তথ্য বাতায়ন।
ঝিল বাংলা চিনি কল লিমিটেড

ঝিল বাংলা চিনি কল লিমিটেড বাংলাদেশের জামালপুর জেলার অবস্থিত একটি ভারী শিল্প প্রতিষ্ঠান। এটি সরকারি ব্যবস্থাপনায় স্থাপিত প্রথম ৩টি চিনি কলের অন্যতম একটি। বাংলাদেশের মধ্য-পূর্বাঞ্চলের ময়মনসিংহ বিভাগের জামালপুর জেলার দেওয়ানগঞ্জ উপজেলায় এই শিল্প কমপ্লেক্সটি অবস্থিত। ১৯৫৭ সালে এই শিল্প প্রতিষ্ঠানটি তৈরি করা শুর হয়ে ১৯৫৮ সালে সমাপ্ত হয় এবং ১৯৫৮-৫৯ সাল থেকে এখানে চিনি উৎপাদন শুরু হয়। স্বাধীনতা লাভের পর, ১৯৭২ সালে বাংলাদেশ সরকার এই প্রতিষ্ঠানটিকে রাষ্ট্রায়াত্ত্ব প্রতিষ্ঠান হিসেবে ঘোষণা করে। এই বৃহদায়তন শিল্প-কমপ্লেক্সটি চিনি কারখানা, বাণিজ্যিক খামার ও জৈব সারকারখানা এবং অফিস ও আবাসন ভাবনের সমন্বয়ে গঠিত। এই মিলটির আখ মাড়াই ক্ষমতা ১,০১৬ মেট্রিক টন এবং চিনি উৎপাদন ক্ষমতা প্রায় ১০,১৫০ মেট্রিক টন। চিনি চিটাগুড়, ব্যাগাস ও প্রেসমাড। বাংলাদেশ চিনি ও খাদ্য শিল্প করপোরেশন বাংলাদেশের চিনি কলগুলোর তালিকা ঝিল বাংলা চিনি কল লিমিটেড। দেওয়ানগঞ্জ জিল বাংলা চিনি কল আধুনিকায়নের অভাব। জিল বাংলা সুগার মিলে ৫৭ তম আখ মাড়াই উদ্ভোধন। বিএসএফআইসি-এর গঠন ইতিহাস। ঝিল বাংলা চিনি কল লিমিটেড - বাংলাদেশ চিনি ও খাদ্য শিল্প করপোরেশন-এর তথ্য বাতায়ন। বাংলাদেশের চিনি কলগুলোর নাম ও যোগাযোগের ঠিকানা।
ঠাকুরগাঁও চিনি কল লিমিটেড

ঠাকুরগাঁও চিনি কল লিমিটেড বাংলাদেশের ঠাকুরগাঁও জেলায় অবস্থিত একমাত্র ভারী শিল্প প্রতিষ্ঠান। এটি বাংলাদেশের অন্যতম প্রধান একটি চিনি কল। বাংলাদেশের উত্তরাঞ্চলের রংপুর বিভাগের ঠাকুরগাঁও জেলার সদর উপজেলার প্রধান সড়কে এই শিল্প কমপ্লেক্সটি অবস্থিত। ১৯৫৬ সালে এই শিল্প প্রতিষ্ঠানটির নির্মাণ কাজ শুরু হয়ে ১৯৫৮ সালে সমাপ্ত হয় এবং ১৯৫৮-৫৯ সাল থেকে এটিতে চিনি উৎপাদন শুরু হয়। স্বাধীনতা লাভের পর, ১৯৭২ সালে বাংলাদেশ সরকার এই প্রতিষ্ঠানটিকে রাষ্ট্রায়াত্ত্ব প্রতিষ্ঠান হিসেবে ঘোষণা করে। এই বৃহদায়তন শিল্প-কমপ্লেক্সটি চিনি কারখানা, বাণিজ্যিক খামার ও জৈব সারকারখানা এবং অফিস ও আবাসন ভাবনের সমন্বয়ে গঠিত। প্রতিষ্ঠাকালীন সময় এই মিলের দৈনিক আখ মাড়াই করার ক্ষমতা ছিলো ১,০১৬ মেট্রিক টন ও বার্ষিক চিনি উৎপাদন ক্ষমতা ছিল ১০,১৬০ মেট্রিক টন; তবে পরবর্তীতে ১৯৬৬-৬৭ মৌসুম থেকে এর আখ মাড়াই ক্ষমতা বৃদ্ধি করে দৈনিক ১,৫২৪ মেট্রিক টন এবং বার্ষিক চিনি উৎপাদনের ক্ষমতা ১৫,২৪০ মেট্রিক টন করা হয়। চিনি এছাড়াও চিটাগুড়, ব্যাগাস ও প্রেসমাড অন্যতম উপজাত-দ্রব্য । ঠাকুরগাঁও চিনিকলের একটি অংশের দৃশ্য চিনিকলের বাহিরে স্তুপিকৃত আখের ছোবড়া (ব্যাগাস), এটি বয়লারের জ্বালানী হিসেবে ব্যবহৃত হয় ঠাকুরগাঁও চিনিকলে ব্যবহৃত ইংল্যান্ডের ওলভারহ্যাম্পটনে তৈরী ওয়াটার টিউব বয়লার বাংলাদেশ চিনি ও খাদ্য শিল্প করপোরেশন বাংলাদেশের চিনি কলগুলোর তালিকা "অর্থসংকটে ঠাকুরগাঁও চিনিকল"। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৬ জুলাই ২০১৫।  ঠাকুরগাঁও সদর উপজেলা তথ্য বাতায়ন।[স্থায়ীভাবে অকার্যকর সংযোগ] ঠাকুরগাঁও চিনিকল উৎপাদনে যাচ্ছে আজ।[স্থায়ীভাবে অকার্যকর সংযোগ] বাংলাদেশ চিনি ও খাদ্য শিল্প করপোরেশন-এর প্রদত্ত তথ্য। বিএসএফআইসি-এর গঠন ইতিহাস। উইকিমিডিয়া কমন্সে ঠাকুরগাঁও চিনি কল লিমিটেড সংক্রান্ত মিডিয়া রয়েছে। ঠাকুরগাঁও চিনি কল লিমিটেড - বাংলাদেশ চিনি ও খাদ্য শিল্প করপোরেশন-এর তথ্য বাতায়ন। বাংলাদেশের চিনি কলগুলোর নাম ও যোগাযোগের ঠিকানা।
নর্থ বেঙ্গল চিনি কল লিমিটেড

নর্থ বেঙ্গল সুগার মিলস লিমিটেড বাংলাদেশের নাটোর জেলার লালপুর উপজেলার গোপালপুর পৌরসভাতে অবস্থিত একটি ভারী শিল্প প্রতিষ্ঠান। এটি বাংলাদেশের একটি অন্যতম প্রচীন চিনি কল। বাংলাদেশের উত্তর-পশ্চিমাঞ্চলের রাজশাহী বিভাগের নাটোর জেলার লালপুর উপজেলার গোপালপুরে এই শিল্প কমপ্লেক্সটি অবস্থিত। ১৯৩৩ সালে এই চিনি কলটি মেসার্স সুরুজমাল ও নাগরমাল নামক প্রতিষ্ঠানের ব্যক্তি মালিকানায় স্থাপিত হয়; পরবর্তীতে ১৯৬৫ সালে তা রাষ্ট্রীয় মালিকানায় আসে। স্বাধীনতা লাভের পর, ১৯৭২ সালে বাংলাদেশ সরকার এই প্রতিষ্ঠানটিকে রাষ্ট্রায়ত্ত্ব প্রতিষ্ঠান হিসেবে ঘোষণা করে। এই বৃহদায়তন শিল্প-কমপ্লেক্সটি চিনি কারখানা, বাণিজ্যিক খামার ও জৈব সারকারখানা এবং অফিস ও আবাসন ভবনের সমন্বয়ে গঠিত। এই মিলের দৈনিক আখ মাড়াই করার ক্ষমতা ১,৫০০ মেট্রিক টন এবং বার্ষিক উৎপাদনের ক্ষমতা ১৫,০০০ মেট্রিক টন। চিনি এছাড়াও চিটাগুড়, ব্যাগাস ও প্রেসমাড অন্যতম উপজাত-দ্রব্য । বাংলাদেশ চিনি ও খাদ্য শিল্প করপোরেশন বাংলাদেশের চিনি কলগুলোর তালিকা "আখ সংকটে নর্থ বেঙ্গল সুগার মিল"। ৬ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৬ জুলাই ২০১৫।  "জেলা তথ্য বাতায়ন"। ১৬ আগস্ট ২০১৫ তারিখে মূল থেকে আর্কাইভ করা। সংগ্রহের তারিখ ১৬ জুলাই ২০১৫।  বিএসএফআইসি-এর গঠন ইতিহাস। বাংলাদেশ চিনি ও খাদ্য শিল্প করপোরেশন-এর প্রদত্ত তথ্য। নর্থ বেঙ্গল চিনি কল লিমিটেড - বাংলাদেশ চিনি ও খাদ্য শিল্প করপোরেশন-এর তথ্য বাতায়ন। বাংলাদেশের চিনি কলগুলোর নাম ও যোগাযোগের ঠিকানা।
নাটোর চিনি কল লিমিটেড

নাটোর চিনি কল লিমিটেড বাংলাদেশের নাটোর জেলায় অবস্থিত একটি ভারী শিল্প প্রতিষ্ঠান। এটি বাংলাদেশের অন্যতম প্রধান একটি চিনি কল। বাংলাদেশের উত্তর-পশ্চিমাঞ্চলের রাজশাহী বিভাগের নাটোর জেলার সদর উপজেলায় এই শিল্প কমপ্লেক্সটি অবস্থিত। চিনি শিল্প করপোরেশনের ব্যবস্থাপনায় ১৯৮২ সালে এই শিল্প প্রতিষ্ঠানটি নির্মাণ কাজ শুরু হয়ে ১৯৮৪ সালে শেষ হয় এবং ১৯৮৪-৮৫ সাল থেকে এতে চিনি উৎপাদন শুরু হয়। এই বৃহদায়তন শিল্প-কমপ্লেক্সটি চিনি কারখানা, বাণিজ্যিক খামার ও জৈব সারকারখানা এবং অফিস ও আবাসন ভবনের সমন্বয়ে গঠিত। এই মিলের দৈনিক আখ মাড়াই করার ক্ষমতা ১,৫০০ মেট্রিক টন এবং বার্ষিক উৎপাদনের ক্ষমতা ১৫,০০০ মেট্রিক টন। চিনি এছাড়াও চিটাগুড়, ব্যাগাস ও প্রেসমাড অন্যতম উপজাত-দ্রব্য । চিনি কল হতে প্রাপ্ত কাঁচামালের উপর ভিত্তি করে এই চিনি কলের সন্নিকটেই গড়ে উঠেছে যমুনা ডিষ্টিলারী লিমিটেড কারখান। বাংলাদেশ চিনি ও খাদ্য শিল্প করপোরেশন বাংলাদেশের চিনি কলগুলোর তালিকা নাটোর সদর উপজেলা-এর তথ্য বাতায়ন।[স্থায়ীভাবে অকার্যকর সংযোগ] ডুবতে বসেছে রাষ্ট্রায়ত্ত চিনিকলগুলো। বাংলাদেশ চিনি ও খাদ্য শিল্প করপোরেশন-এর প্রদত্ত তথ্য। যমুনা ডিষ্টিলারী লিমিটেড।[স্থায়ীভাবে অকার্যকর সংযোগ] উইকিমিডিয়া কমন্সে নাটোর চিনি কল লিমিটেড সংক্রান্ত মিডিয়া রয়েছে। নাটোর চিনি কল লিমিটেড - বাংলাদেশ চিনি ও খাদ্য শিল্প করপোরেশন-এর তথ্য বাতায়ন। নাটোর চিনি কল লিমিটেড[স্থায়ীভাবে অকার্যকর সংযোগ] - নাটোর সদর উপজেলা-এর তথ্য বাতায়ন। বাংলাদেশের চিনি কলগুলোর নাম ও যোগাযোগের ঠিকানা।